ماریہ جمیلہ خان

ماریہ جمیلہ خان ہک امریکی نژاد پاکستانی پیشہ ور فٹ بال کھلاڑی ہِن جیڑھیاں کھیل دے میدان وچ مڈ فیلڈر دے طور تے کھیݙدی ہِن۔ امریکہ وچ پیدا تھیوݨ والی ماریہ خان پاکستان دی قومی ٹیم دی نمائندگی تے کپتانی کریندی ہِن  ۔ 2009ء وچ، خان نے ریاستہائے متحدہ وچ ڈینور پائنیئرز وچ شمولیت اختیار کِیتی، جِتھاں اوہ گول کیپر ہَن ۔ 2013ء وچ، خان اپݨی ماسٹرز ڈگری حاصل کرݨ کِیتے متحدہ عرب امارات چلی ڳئیں۔ اتھاں، اوہ ہک شوقیہ کھیل کِیتے مڈ فیلڈر بݨ ڳئیں جِتھاں بعد وچ انّھاں کوں اماراتی سائیڈ کِیتے ٹیم دا حصہ بݨایا ڳیا۔ اوہ اِیہ اعزاز حاصل کرݨ والی پہلی پاکستانی زنانی ہَن ۔ ایں توں بعد انّھاں نے پاکستان وچ زنانیاں دے فٹ بال دے بارے وچ ٻیا ڄاݨکاری حاصل کِیتی، جیڑھی وجہ توں اوہ 2018ء دی قومی زنانیاں فٹ بال چیمپئن شپ وچ واپڈا کِیتے کھیݙݨ تے راضی تھی ڳئیں ۔

اکتوبر 2020ء وچ، اوہ اُنّھاں 30 کھلاڑیاں وچوں ہَن جیڑھیاں پاکستان زنانیاں دی قومی ٹیم دے تربیتی کیمپ کِیتے بُلائیاں ڳئیں۔ اِیں دے بعد خان نے اماراتی کلب کِیتے معاہدہ کِیتا ۔ سعودی عرب دے خلاف انّھاں دے 'بینڈ اٹ-لائیک بیکہم' گول تے پاکستان دے وزیراعظم شہباز شریف سمیت پورے پاکستان توں انّھاں کوں پزیرائی ملی  ۔

ماریہ خان لیجنڈ پاکستانی اسکواش کھلاڑی جہانگیر خان دی بھانجی ہِن، جیڑھے کوں وسیع پیمانے تے ہݨ تک دے بہترین اسکواش کھلاڑی سمجھا ویندا ہے تے اسکواش کھلاڑی ہاشم خان دی پوتی ہِن ۔ امریکہ وچ پروان چڑھݨ دا مطلب ایہ ہئی جو کھیلاں دے بنیادی ڈھانچے تک جیڑھی رسائی انّھاں کوں حاصل ہئی، صرف انّھاں دی صلاحیتاں کوں نکھارے گی تے انّھاں کوں بہترین ہووݨ دا راستہ فراہم کریسی۔ اوہ ہک شدید جنگجو ہِن، جیڑھیاں کولوراڈو وچ نوجواناں دی ٹیماں دے ذریعے ڈینور پائنیئرز یونیورسٹی وچ شامل تھیوݨ توں پہلے نکلیاں جِتھاں انّھاں نے این سی سی اے ڈویژن 1 فٹ بال کھیݙیا https://www.footballpakistan.com/2022/08/meet-maria-khan-the-third-gen-hero-from-the-khans-of-nawakille/۔

 حوالے 

ونکی:جِین٘دے شخصیّتاں
ونکی:پاکستانی فٹ بال کِھݙار زنانیاں
ونکی:ڄمّݨ دا سال موجود نِھیں (جِین٘دیاں شخصیتاں)
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے